經數: 一八二一

經名: 俱舍論記卷第十七

頁數: 二七一

上	欄

當具釋故今言且其三者何者. 問

異熟等流增上別故者. 答中. 一總. 二別. 此

卽總答謂於十種至是異熟果者. 此下

別答. 初起名習. 次起名修. 後起名1所作.

此明異熟果不善業道招. 總異熟通三惡趣.

此文據重但言地獄從彼出已至等流

果別者. 此明等流果. 從彼地獄出已乘宿

善業. 來生人中受等流果言等流者是

相似義. 如斷他命令壽短促. 今時壽命還

短促故盜等准釋前生起邪見者今生

癡增. 所以者何. 彼邪見品望餘貪嗔癡增

盛故. 故昔起邪見能令今增癡2是邪見等

流果故. 故顯宗云. 邪見者癡增上. 近增上

果亦名等流又解. 或彼邪見能令增癡.

此卽顯邪見增也. 起邪見時癡必增故. 餘

文可知人中短壽至是殺等流者. 問

不言人壽至令不久住者. 答. 不言人壽卽是

殺生不善業果. 但言由殺人壽量短殺業

與命作障□因令不久住此十所得

至增上果別者. 此明增上果. 如文可知

爲一殺業至爲更有餘者. 問二果因有

餘師言至後感此等流者. 此師意說. 一殺根

本業道能感二果. 若作此說. 何故論云令

他受苦故受苦異熟果. 根本業道其命旣無.

不可說言令他受苦. 故知受苦是加行位.

旣造論文. 故知此說非正又解. 一殺業言.

具攝令他受苦斷命壞威三業. 此三皆

能先感異熟. 此三者能後感等流. 後文說

三別感果. 從强偏說. 如下當辨. 今言通

中	欄

感强弱總論. 於三業中初後是加行. 中一

是根本. 加行果亦名業道果者. 以是業道

加行果故亦名業道果. 若作此解還順論

文. 可亦爲正. 此中問答不言增上者. 以

必感故非在所疑. 或略不言. 正理具說. 故

彼論云. 有餘師言. 卽一殺業先受異熟. 次

近增上. 次遠增上故有三果有餘復言

至根本眷屬者. 有餘復言. 異熟等流二果因

別. 先感異熟果謂加行業. 令他受苦故於

地獄中受苦異熟. 後感等流果謂根本業.

其命已無非令他受苦. 但令他命短. 故生

人中壽命短促經雖總說一殺生言. 而實

通收根本業道加行眷屬. 加行果亦名業道

果者. 以是業道加行果故. 亦名業道果

此師所說善順論文. 加行可令他受苦故.

根本義當斷他命故. 旣文理相符可以爲

正此中亦應說增上果因別. 以不問故亦

不別答此增上果壞威業感. 如次當說.

一一問答如下具明此中所說至假說

等流者. 等流稍隱故今重釋. 此中所說等流

果言. 非越異熟及增上果. 人中短壽若望

善業是異熟果. 若望殺業是增上果. 其等

流果非越此二於二果上據少相似假

說等流言相似者. 謂斷他命令壽短促.

於地獄中受異熟已. 來生人中壽還短促.

壽短促相似故名相似. 據此義邊假說等

流. 非實等流. 若實等流自類相生又解此

文通明十種等流. 此中所說等流果言. 非越

異熟及增上果. 若殺生等流是異熟果增上

下	欄

果. 餘九等流是增上果. 據少相似假說等

流. 言餘九等流增上假說者. 此且總相從

多分說. 若別細分別. 於此九中身二語四

唯增上假說. 若貪瞋非遍3行邪見望增他

部貪嗔無明此等皆於增上果上假說等

流. 若貪瞋望增自部貪嗔. 及遍行邪見

望增五部無明. 卽實等流非是假說

此十何緣各招三果者. 此下釋下兩句. 此卽

問也且初殺業至如理應思者答. 於十

不善業道中. 且初殺業於殺他位. 一令他

受苦. 二令他斷命. 三令他失威. 謂殺生

時於加行位令他受苦故. 墮於地獄受苦

異熟果. 非正死時. 以正死時無有苦受唯

捨受故於根本位斷他命故. 從地獄出

來生人中. 受命短促爲等流果將行殺

時執刀杖等. 於所殺生壞他威故. 感諸

外物鮮少光澤爲增上果壞威據遠加

行. 受苦據近加行. 或壞威亦通近加行

泰法師云. 後起令他失威者不然. 尙不

通根本以無命故. 肉後起耶. 至後起位其

命旣無. 令誰失威. 故正理云. 理實殺時能

令所殺受苦. 命斷. 壞失威光. 令他苦故

生於地獄. 斷他命故人中壽短. 先是加行

果. 後是根本果. 根本近分俱名殺生. 由壞

威光感惡外具. 是故殺業得三種果. 餘惡業

道如理應思准此論及正理. 三果因別

問斷命壞威俱是不善應感異熟. 何故唯

說受苦感耶解云理亦能感. 而不說者.

爲令他苦相顯偏說問等流卽是增上果

經數: 一八二一

經名: 俱舍論記卷第十七

頁數: 二七二

上	欄

攝. 受苦壞威應亦能感. 何故唯說斷命能

感解云. 據增上邊理亦能感. 而不說者.

以斷他命業望彼短壽. 有別勝用故偏

說之問增上寬通應三□感. 何故壞威能

感非餘二耶解云餘二理亦能感增上. 而

不說者以壞他威相顯別說由此應

准1知至如理應說者. 釋善三果□惡應思.

餘增上果及餘善業道與上相違. 如理應

說餘文可知. 故正理云. 由此應准知善業

道三果. 且於離殺若習. 若修. 若多所作. 由

此力故生於天中受異熟果. 從彼沒已來

生人中受極長壽. 近增上果. 卽復由此感

諸外具有大威光. 遠增上果. 餘善三果□惡

應說

又契經說至邪命是何者. 此下大文第十一

別明邪命. 依經起問雖離彼無至違

經故非理者. 答. 上兩句正明. 下兩句破執

論曰至由資具屬他者. 但從嗔癡所生

語業. 各有四支. 總名邪語. 以語卽業故不

言業. 但從嗔癡所生身業. 各有三種. 總

名邪業. 以身非業故不言身但從貪所

生身語二業. 身三語四. 以難除故別立邪

命. 謂貪微細而能映奪諸有情心. 彼所起業

難可禁護. 佛爲於正命令殷重修故. 佛

離前邪語邪業別說邪命. 引頌可知. 取

下兩句爲證. 上兩句同文故來. 故正理云.

諸在家人邪見難斷. 以多妄執吉祥等故.

諸出家者邪命難除. 所有命緣皆屬他故

有餘師執至非資命故者. □異說. 有餘師

中	欄

執. 緣彼言命諸資生具. 貪欲所生身語二

業方名邪命. 非餘貪生身語二業是邪命

攝所以者何. 爲自戱樂作歌舞等. 非資命

故. 非是邪命是邪語業此違經故至虛

延命故者. 引經破執邪受外境虛延命故.

但是從貪所生身語皆名邪命正語業

命□此應知者. 義便兼明. 正理云. 何緣業道

中先身後語. 於八道支內先語後身. 以

業道中隨粗細說. 道支次第據順相生故.

契經云尋伺已發語

如前所言至有幾果耶者. 此下當品之中大

文第三雜明諸業. 就中一. 一明業得果. 二釋

本論語. 三明引滿因. 四明三重障. 五明三

時障. 六明菩薩相. 七明施戒修. 八明順三

分業九明書等體. 十明諸法異名就第

一明業得果中. 一總明諸業果. 二三性相

對果. 三三世相對果. 四諸地相對果. 五三學

相對果. 六三斷相對果此卽第一總明諸

業果. 牒前問起頌曰至三除前所除者.

就頌答中總有四類. 初兩句爲一類次兩

句爲第二類. 次兩句爲第三類. 後兩句爲

第四類論曰至謂有漏無漏者. 釋斷道

名. 道能證無爲斷. 及能斷有爲惑. 具此二

斷得斷道名. 卽無間道能引斷得. 至生相

時說名能證. 能斷惑得不至生相說名能

斷. 此無間道亦證亦斷. 若解脫道證而非

斷. 雖於斷得無引功能. 與斷得俱說名

爲證. 非由彼力令此惑得不至生相不

名能斷. 斷道不同. 總有二種. 謂有漏無

下	欄

漏業差別故有漏道業至唯除前生者.

異熟等流離繫三果. 如文可知士用果

者. 一謂道所牽俱有士用果. 卽是俱生士用

果二謂道所牽解脫士用果. 卽是無間士

用果三謂道所修. 謂未來所修功德. 或是

隔越士用果四謂道所2證. 卽是不生士用

果. 故正3理云. 士用果者謂道所牽俱有解

脫所修及斷. 言俱有者謂俱生法. 言解脫

者謂無間生卽解脫道. 言所修者謂未來修.

斷謂擇滅. 由道力故彼得方起增上果亦

可知又正理4四十三云. 增上果者. 有如

是說. 謂離自性餘有爲法. 唯除前生有

作是言. 斷亦應是道增上果. 道增上力能

證彼故. 若爾何故毘婆沙中. 唯說欲界十

隨眠斷. 爲苦法智忍離繫士用果. 曾不說

是增上果耶非由不說便非彼果. 以卽

彼文說苦法智爲苦法智忍等流士用果.

曾不說是增上果故. 然實苦法智是彼增上

果. 而不說者義極成故此亦應然. 擧士

用果. 理卽已擧增上果. 故非唯可生是增

上果. 說5性擇滅是心果故. 離此更無餘果

義故解云正理兩解. 前師爲正. 同此論

故. 又諸論中皆說擇滅是離繫果不言增上

果故. 又諸論中出增上果體. 皆言有爲不

說無爲故又解. 正理旣無立破. 據義

不同皆無有妨. 6雖有兩解前解爲勝. 於

未來世非唯可生法是增上果. 亦有處說非

擇滅法是心果故. 以此故知. 諸不生法亦

是增上果. 7餘文可知卽斷道中至請

經數: 一八二一

經名: 俱舍論記卷第十七

頁數: 二七三

上	欄

除異熟者. 釋第三第四句. 是無漏故除異

熟果. 有餘四果. 准前有漏解釋可知

餘有漏善至例此應釋者. 釋第五第六句.

非斷道故除離繫果. 有餘四果准前應

釋謂餘無漏至及離繫者. 釋後兩句. 是

無漏故. 是無記故. 除異熟果. 非斷道故除

離繫果. 有餘三果亦准前釋

已總分別至善等三業者. 此下第二三性相

對果. 結前問起. 一總問起. 二別問起頌

曰至後二三三果者. 頌答論曰至遍前

門義者. 於異門中最後所說. 皆如次言. 顯

隨所應遍前五門義也且善不善至及

離繫者. 以三性業各別對三性法明果多

少. 若三性業狹. 色行二蘊少分爲體. 若三

性法寬通五蘊及無爲爲體. 寬狹不等

若不善業以無記法爲等流果者. 謂苦. 集

遍行不善. 及見苦所斷餘不善業. 以有身見

邊執見品諸無記法爲等流果故. 或遍行因

等流果. 或是同類因等流果若無記業以

不善法爲等流果者. 謂有身見邊執見品

諸無記業. 以諸五部不善法爲等流1果. 或

爲遍行因等流果. 或爲同類因等流果. 餘

文思之可知

已辨三性至後業果故者. 此卽第三2於三世

相對果. 以三世業對三世法明果多少. 三

世業狹. 唯色行二蘊少分爲體. 三世法寬.

通五蘊爲體. 餘思可知

已辨三世至不遮等流者. 此卽第四諸地相

對果. 以此文證離繫果非地法攝又解

中	欄

通擧九地業以同地法爲四果. 若別分別.

上八地業以同地法爲五果故. 雜心論云.

若正思惟地亦有解脫果若准雜心文離

繫果亦地法攝. 離繫旣是無爲. 不依地起.

如何可說地法所攝. 故知此論所說爲善.

餘思可知

已辨諸地至爲五果者. 此卽第五三學相對

果. 以三學業對三學法爲果差別. 若學業

以學位色行二蘊少分爲體. 若無學業以

無學3位色行二蘊少分爲體. 若非學非無

學業以有漏色行二蘊少分爲體若學法

以學位有爲無漏法爲體. 若無學法以無

學位有爲無漏法爲體. 若非學非無學法除

有爲無漏法以餘一切法爲體總而言

之. 三學業狹. 三學法寬. 文亦可知正理

論云無學業以學法爲一果謂增上. 理應

言二. 謂加等流解云正理意說. 鈍無學

道與未來利學道爲同類因. 此約不現起.

或時解脫退已轉根爲見至. 4以過去鈍無

學道爲同類因. 學見至爲等流果. 此約現

起故言加等流. 不同俱舍. 此卽論意各別.

難爲會釋又解俱舍據同性相望漸次相

生故. 學與無學爲因. 無學非與學爲因

正理據異性相望故說無學亦與學爲因

各據一義亦不相違已辨學等至略法

應爾者. 此卽第六三斷相對果. 以三斷業對

三斷法爲果差別若見所斷業以四諦所

斷行蘊少分爲體若修所斷業以5修所

斷6色行二蘊少分爲體若非斷業以有

下	欄

爲無漏色行二蘊少分爲體若見所斷

法以四諦所斷受想行識蘊爲體若修

所斷法以修所斷五蘊爲體若非所斷法

以一切無漏法爲體總而言之. 三斷業

狹. 三斷法寬. 旣知寬狹思擇可知第六

句言皆如次者. 隨其所應遍上諸門. 頌後

□應言皆如次應知. 略法應爾

因辨諸業至俱相違第三者. 此卽大文第二

釋本論業. 問起頌答論曰至二說差別

者. 應作等三各有兩說. 初師意說染汚三業

名不應作諸善三業名爲應作諸無覆

無記三業名7爲第三後師意說染汚三業.

及無覆中諸壞軌則不合禮儀身語二業.

□能等起此二業思. 皆名不應作. 謂染汚全.

無覆少分諸善三業. 及無覆中不壞軌

則合俗禮儀身語二業. 幷能等起此二業

思. 皆名應作. 謂善業全. 無覆少分於無覆

中除應作不應作三業. 所餘三業名爲第

三於二師中. 前約勝義盡理而說. 後約

世俗而非盡理. 故正理云. 若依世俗後亦

可然. 若就勝義前說爲善(已上論文)旣知寬狹.

釋文可知

爲由一業至爲多業引者. 此下第三明引滿

因. 就中. 一明業感多少. 二明引滿因體

此卽第一明業感多少. 總起兩問. 頌曰

至多業能圓滿者. 若言一業引一生. 不能

引多生. 答前問若言一生一業引. 不

由多業引. 答後問下句釋妨. 論曰至

方說名生者. 依我所宗說一切有部應作

經數: 一八二一

經名: 俱舍論記卷第十七

頁數: 二七四

上	欄

是說但由一業. 顯非由多業唯引一

生. 顯非引多生若一生多業引. 應數死

生. 業果別故若一業引多生. 時分定業應

成雜亂若爾何緣至多受快樂者. 難.

若言一業唯引一生不引多生. 何故無滅.

作如是言. 昔於獨覺一施食爲因. 所感

異熟果七返生天人或一施食爲異熟因.

感得七生天人往返. 故立一業能引多

生無滅. 梵云阿1泥律陀. 舊云阿前律. 或

云阿2尼樓豆皆訛也彼由一業至獲

大富樂者. 通中兩釋. 此卽初釋. 彼由一業

但感一生. 餘六因玆展轉別造. 顯由初力

故言一施喩肉可知宿生智3者. 或由

業感. 或非業感. 此中但取由業感者

復有說者至分分差別者. 此卽後釋. 由一施

食起多思願. 感天人別. 刹那不同. 熟有

先後. 約所施食依故說一言. 據能施食思

理實衆多故. 非一業能引多生. 若引多生

還成雜亂亦無一生多業所引. 勿衆同

分業果別故分分差別數死數生雖但

一業至多缺減者者. 釋第二句. 引業雖一.

滿業許多. 一色喩引業. 衆采喩滿業是

故下顯多滿業. 又正理四十三云. 今於此中

一色所喩. 爲一類業. 爲一刹那. 若喩一類

違此宗理. 以非一業引一生言. 可約一

類類必多故. 多引一生不應理故. 若言一

色喩一刹那. 非一刹那能圖形狀. 卽所立

喩於證無能. 今見此中喩一類業. 如何引

業約類得成. 引一趣業有衆多故. 此言

中	欄

意顯. 一類業中唯一刹那引衆同分. 同類異

類多刹那業能爲圓滿故說爲多. 故如一

色先圖形狀. 後塡衆采. 此言應理非

唯業力至勢力劣故者. 復重料簡. 引滿二因

非唯是業亦通餘法. 勝劣不同. 如文可

解

如是二類其體是何者. 此下第二明引滿二

因體. 此卽問也頌曰至皆通引滿者. 答.

二無心定以是善故. 雖有異熟而無勢力

引衆同分. 以與諸業非俱有因故. 得亦

無力引衆同分. 以與諸業非同一果故.

所餘一切不善善有漏法. 以與諸業爲俱

有因. 有勢力故皆通引滿又婆沙十九

亦說衆同分是引果. 餘是滿果又正理論

意. 思感引滿. 餘唯感滿問二定及得. 旣

不感引感何滿果答如婆沙十九云. 評

曰應作是說. 無想異熟唯是無想定果. 彼

命根衆同分及五色根異熟. 唯是第四靜慮

有心業果. 彼餘蘊異熟是共果問滅盡定

受何異熟果耶答受非想非非想處四蘊

異熟果. 除命根衆同分. 彼唯是業果故

問諸得受何異熟果耶答諸得受色心

心所法心不相應行異熟果. 色者. 謂色香

味觸. 非五色根. 彼業果故. 心心所法者. 謂

苦受樂受不苦不樂受. 及彼相應法. 心不

相應行者. 謂諸得生老住無常又云問諸

造業者爲先造引衆同分業. 爲先造滿衆

同分業耶如是說者此卽不定. 或有先造

引業後造滿業. 或有先造滿業後造引業.

下	欄

隨造業者意樂起故

薄伽梵說至其體云何者. 此下大文第四明

三重障. 就中. 一總明三障. 二別明業障

就總明三障中. 一出三障體. 二約處趣

辨此卽第一出三障體. 依經起問此品

廣明諸業. 以三障中業義相關. 義便通明

三障頌曰至北洲無想天者. 頌答

論曰至名爲業障者. 出業障體. 可知煩

惱有二至名煩惱障者. 出煩惱障體. 總而言

之. 煩惱有二. 一者數行. 謂□起煩惱. 二者

猛利. 謂上品煩惱. 由此相對應作四句

一數行非猛利. 謂下品煩惱數數現行二

猛利非數行. 謂上品煩惱不數現行三數

行亦猛利. 謂上品煩惱數現行四非數行

亦非猛利. 謂下品煩惱不數現行應知

此中第一第三句. 唯數行者名煩惱障. 如

扇□等煩惱數行難可伏除. 故說爲障

上品煩惱雖復猛利. 非□起故易可伏除.

不說爲障於下品中數行煩惱雖非猛

利而難伏除. 由彼□行難得便故. 謂下生

中從中生上. 令七加行伏道. 苦忍等除道.

無便得生故煩惱中隨品上下. 但數數

現行者名煩惱障體. 總分二品但言上下.

故不言中. 或言上下影中. 可知. 應知

但依現行煩惱爲其障體不依成就. 故婆

沙云. 問云何建立此煩惱障. 爲依成就. 爲

依現行答此依現行. 不依成就. 若依

成就者卽一切有情無有差別4等具成就

諸煩惱故全三惡趣至名異熟障者. 出

經數: 一八二一

經名: 俱舍論記卷第十七

頁數: 二七五

上	欄

異熟障體. 謂三惡趣全. 人趣中取北洲. 天

趣中取無想天. 爲異熟障此障何法

者. 問. 謂障聖道至加行善根者. 答. 謂障

聖道. 及障聖道加行善根. 或亦能障異生離

染. 故正理四十三云. 能障聖道及道資糧

幷離染故(已上論文)卽准此理. 異熟障中不說大

1梵以有漏道能離染故又業障中至

故此不說者. 先明障廢立. 於業障中理亦

應說餘決定業謂餘一切定感惡趣

以聖不生三惡趣故. 聖亦不受卵生濕

生. 雖復亦有卵生濕生得入聖道如世

羅等. 必無得聖受彼二生得聖已去

不受女身. 雖有女人能入聖道. 若得聖

已必更不受女人之身得聖已去於欲界

中決定不受第八有身及色無色一處二

生等諸未說者皆等以收有如是等

諸決定業. 亦能爲障令不入聖. 亦應說

在業障中收然若有業由五因緣易見

易知. 此中偏說. 謂處等五. 於諸業中唯無

間業具此五種. 易見易知是故別說. 餘業

不然故此不說處等五者. 正理四十三釋

云. 毘婆沙說此五因緣易見易知說爲業障.

謂處趣生果及補特伽羅. 處謂此五定以

母等爲所起處. 趣謂此五定以地獄爲所

趣故. 生謂此五定無間生感異熟故. 果謂

此五決定能招非愛果故. 補特伽羅謂此五

逆依行重惑. 補特伽羅共了此人能害母

等餘業不爾不立爲障又婆沙一百一

中	欄

十五. 於此五中. 不說處. 加自性. 故彼論

云. 自性故者. 謂此五種性是決定極重惡業.

餘四同此論餘障廢立如應當知者. 餘

煩惱障及異熟障隨義廢立. 如應當知

且以一義立煩惱障. 謂數行煩惱. 餘非數

行不立爲障又以一義立異熟障. 謂生

是處定不入聖. 餘處不定不立爲障. 又婆

沙一百一十五云. 問餘洲亦有異熟爲障.

如扇□半擇迦無形二形等. 此中何故不

說. 答此中應說. 而不說者當知此是有餘

之說. 是以前說此中三障皆有餘說. 復有說

者. 此中但說決定爲障. 彼非決定. 由彼有

情所有異熟. 或有爲障. 或不爲障. 是以不

說(解云如是黃門拔脫諸牛. 黃門2等事3現4得男根. 亦能入聖故言不定)又解餘二

障廢立. 於五因緣中如應當知. 於五種中

且以一義立煩惱障. 處及補特伽羅. 處謂

起數行煩惱處. 補特伽羅謂起彼煩惱者.

餘惑不爾故不立障. 於五種中亦以二義

立異熟障. 處及補特伽羅. 處謂受異熟障

處. 補特伽羅謂受彼異熟者此三障中

至亦不可治者. 此下明三障輕重. 有兩師

解. 此卽初解. 於三障中煩惱與業二障皆

重. 以有此者第二生內亦不可治. 造無間

者定墮地獄. 起惑障者墮惡趣故不得入

聖. 故言第二生內亦不可治. 至第三生方

可救療故名爲重若異熟障此生受已至

第二生容可入聖. 可救療故故名爲輕

毘婆婆師至後輕於前者. 此卽第二師解.

由前煩惱能引後業故. 後業障輕前煩惱.

下	欄

由前業障引後異熟故後異熟輕前業障.

以前是本後是末故. 故婆沙云. 問如是三

障何者最重或有說者. 異熟障重. 所以者

何. 因時可轉. 果時不可轉故復有說者.

業障最重. 所以者何. 業障能引異熟障故

如是說者. 煩惱障重. 以煩惱能引業障. 業

障復能引異熟障. 如是皆5以煩惱爲本. 是

故最重此無間名爲目何義者. 此下釋

無間名. 此卽問也約異熟果至無間隔

義者. 答中有二. 此卽初說. 定受彼果無餘

業生爲間隔故立無間名. 此卽約法以明

或造此業至故名沙門者. 此卽第二說

約人以辨. 造此業人定墮地獄. 中無間隔

故名無間或復彼人有無間故得無間

名或復彼人與無間法合故名無間. 如

人與彼沙門法合故名沙門

三障應知至餘障通五趣者. 此卽第二約處

趣辨論曰至無逆所以者. 釋初兩句.

於三障中. 且無間業唯人三洲非北俱盧.

非餘四趣. 非餘二界有無間業於三洲

內. 唯女及男造無間業. 非扇□等. 等謂等

取半擇迦無形二形. 故婆沙一百一十九云.

問若扇□半擇迦無形二形殺害父母得

無間不答不得. 廣如彼釋所以者何. 卽

前文說彼扇□等無有斷善不律儀因緣. 卽

是此中無逆所以又彼父母至觸無間

罪者. 釋第三句. 若6天生黃門. 謂彼父母於

彼少恩. 爲彼缺身增上緣故. 又由於彼

少愛念故. 若被損黃門以身缺故. 父母於

經數: 一八二一

經名: 俱舍論記卷第十八

頁數: 二七六

上	欄

彼少愛念故. 扇□等於彼父母□愧心

微. 以無現前增上漸愧可言壞故觸無間

罪問若*天生黃門可□愧微. 父母恩少

缺身緣故. 被損黃門. 父母於彼非缺身緣.

如何於父母□愧心微解云父母於彼

少愛念故. 所以彼於父母□愧心微

由此已釋至而非無間者. 此卽類釋. 鬼及傍

生. 父母於彼以少恩故. 彼於父母□愧

心微. 雖害父母而非無間. 諸天地獄一向

化生. 無父母故不別料簡然大德說

至如聰慧馬者. □異說. 故婆沙云. 大德說

言諸傍生類殺害父母. 於無間罪有得不

得. 謂聰慧者得. 非聰慧者不得曾聞. 有

聰慧馬. 人貪其種令與母合. 馬後覺知斷

勢而死若有人害至心境劣故者. 簡差

別. 若有人害非人父母不成逆罪. 由心

劣故. 由境劣故. 又正理云. 若有人害非

人父母亦不成逆罪. 少恩羞恥故. 謂彼

於子無如人恩. 子於彼無如人□愧(已上論文)

由此准釋. 若有非人害人父母亦不成

逆. 人境雖勝由心劣故又解父母於彼

少恩. 彼於父母□愧心微已辨業障

至唯無想處者. 釋第四句. 已說業障唯人

三洲其餘二障通於五趣. 然1異熟障. 唯

人北洲. 唯天無想又正理云. 已辨業障唯

人三洲. 餘障應知五趣皆有. 然煩惱障遍一

切處. 若異熟障全三惡趣. 人唯北洲. 天唯

無想豈不三洲處扇□等身非聖道器. 故

異熟障攝無如是理. 以於彼生引業所

中	欄

牽同分相續可成男等爲聖道器. 唯三惡

趣無想北洲. 決定無容證聖道義. 故唯於

彼立異熟障有說. 彼處唯屬異生. 餘處

皆容與聖者共. 故不說是異熟障攝(已上論文)

梵王雖復無容證聖. 不障離染故非異

熟障攝

俱舍論2記卷第十七

3於尊勝院之東房書寫了僧定範本也

今年三十講料也	一交了

六月二十三日句切了

4俱舍論記卷第十八

5沙門釋6光述

7分別業品第四之六

於前所辨至其體是何者. 此下第二別明業

障. 就中. 一出業障體. 二別明破僧. 三明成

逆緣. 四明加行定. 五罪重大果. 六無間同

類此卽第一出業障體. 牒前問起頌

曰至一殺生加行者. 頌答論曰至不可

害故者. 五無間中四是身業. 謂殺父害母

殺阿羅漢出佛身血一是語業謂破僧.

三是殺生根本業道. 謂殺父害母殺阿羅

漢. 一虛□語根本業道謂破僧. 一是殺生業

道加行謂出佛身血. 以如來身不可害故

破僧無間至何緣名破僧者. 問. 破僧無

間業旣是虛□語. 何緣名破僧因受果

名或能破故者. 答. 虛□語是因. 所破僧是果.

下	欄

謂因虛□8語僧方破故. 言虛□語名破僧

者因受果名或能破故. 謂僧是所破. 虛

□語是能破. 能破僧故名曰破僧. 從用立

名

若爾僧破至誰所成就者. 此下第二別9明破

僧就中. 一僧破體及成. 二能破成時處. 三

具緣成破僧. 四明破二僧別. 五無破法

輪時. 此卽第一僧破體及成. 一問所破僧果

其體是何. 二問能所破人誰所成就

頌曰至所破僧所成者. 上三句答初問. 下一

句答後問論曰至行蘊所攝者. 釋上

三句出僧破體. 以不相應中不和合爲性

問不和合性以何爲體. 古德空法師解云.

不和合性以聖法上非得爲體. 由此起故

不得入聖. 雖異生性先於聖法亦有非得

容得入聖空法師意說. 無漏八正是和合

體. 以是聖僧和合德故. 若能破此名破法

輪僧. 而10諸論但言破凡僧者. 破有近遠.

由近破凡事和合僧故不得入聖. 遠破聖

僧. 是故聖僧是正所破. 由破此重11獲無間

罪難云諸論但言破凡非聖. 而言破聖

與論相違. 夫論破僧. 破和合性. 若得聖已

卽不可破. 若未得聖何所破耶. 此卽違理

今解云. 不和合性以和合上非得爲體.

謂僧未破有和合性. 同共和合許有聖道.

僧由有此和合性故容得入聖. 若僧被破.

捨和合性. 有不和合性起. 由彼破此和合

性故不得入聖. 故成無間. 旣不成就彼和

合性. 卽以和合體上非得爲不和合性. ?

經數: 一八二一

經名: 俱舍論記卷第十八

頁數: 二七七

上	欄

問破僧不和合非得以爲體. 亦可僧和合以

彼得爲體解云諸法未必皆相□立. 如異

生性以非得爲體. 聖性非唯以得爲體

問破法輪僧. 破□磨僧. 爲體同不古德

1休法師解云. 破僧體有二種. 若破法輪僧.

以非擇滅爲體. 若破□磨僧. 以不和合爲

體. 法輪僧上無有和合作□磨事. 唯有緣

差不生法故. 所以非擇滅爲體. □磨僧有

和合作□磨事. 後2被破已由捨和合故.

以不和合爲體難云若說破□磨僧以

不和合爲3性. 此亦無違. 若言破法輪僧

以非擇滅爲體. 此卽不然. 諸論皆說所破

僧體不和合性. 言破法輪非擇滅性. 豈不相

違. 若言論據□磨僧說. 不爾. 論據法輪

僧故又空法師意解. 若破法輪僧. 以法輪

理和合上非得爲體. 若破□磨僧. 以□磨

事和合上非得爲體難云總言非得義亦

不違. 若言以彼聖法非得爲破法輪僧體.

此卽不然. 准前破故今解云. 兩種破僧不

和合性. 皆以和合性上非得爲體. 若破法

輪僧. 以法輪和合上非得爲*性. 若破□磨

僧. 以□磨和合上非得爲*性豈成無

間者. 問. 僧破體是無覆無記. 豈成無間業.

如何乃言破僧無間如是僧破至是無

間果者. 答. 如是僧破因□語生. 故說破僧

是無間果非無間業. 因受果名. 故說無間

名破僧也非能破者至僧衆所成者. 釋

下一句. 非是天授能破者成此僧破體. 但

是所破體僧所成. *休法師云. 天授是僧非

中	欄

但能破. 亦有所破之義. 以此能破亦有成

義今解不然. 今破彼得聖法輪之因令

不得聖. 天授雖是僧. 無得聖故非所破

也又論但說所破僧成

此能破人至何處幾時者. 此下第二明能破

成時處. 總爲三問頌曰至隨罪增苦

增者. 前兩句答初問. 無間答第二問. 一劫

熟下答第三問論曰至生於無間者. 釋

初三句. 若破僧罪定墮無間. 若造餘四逆

不必生彼. 或生餘地 獄. 餘文可知. 欲界善

劣非受一劫. 欲界惡强受一中劫. 故婆沙

一百一十4五云. 問此業能取一劫受5果. 爲

是何劫. 或有說者是成劫. 復有說者是壞劫.

復有說者是大劫如是說者此是中劫. 由

彼亦有不盡中劫而得脫故. 如毘奈耶說.

提婆達多. 當於人壽四萬歲時來生人中.

必定當證獨覺菩提. 舍利子等所不能及

問如是伽陀當云何通. 諸有破僧人破

壞和合僧. 生無間地獄壽量經劫住. 尊者

世友作如是說. 減一劫住亦名一劫. 如世

間人於減一日任持所作亦名直日. 此亦

如是(解云立世經說. 釋迦如來於第九住劫出世. 天授造無間業入於地獄. 至第十盡方一中劫. 然天授)

(於第十住劫減至四萬歲時來世人中證獨覺菩提. 是故天授中劫不滿)若作多逆罪

至同感一生者. 問. 若作二逆能感二劫. 乃

至五逆能感五劫. 皆次生熟. 如何多逆同感

一生隨彼罪增至五倍重苦者. 答. 正釋

第四句. 造逆漸多. 其身轉大. 轉復柔軟. 苦

具漸加. 受苦轉增. 造多逆中初是引業. 後

是滿業. 故正理云. 造多逆人唯一能引. 餘

下	欄

助滿故又正理云. 如造多逆先引. 後滿.

依說一切有部. 隨造多少皆名順生受業

同一劫受若依成實論. 若造一逆一劫

受果. 若造二逆二劫同受. 如是乃至若造

五逆五劫同受. 餘後四劫從初爲名同名

生報業. 成實多依經部宗. 一業感多身. 亦

多業感一身若依正量部. 若造6一逆

*一劫受果. 如是乃至. 若造五逆五劫受

果. 於中初劫是生報業. 餘後四劫是後報

業. 各各別感

誰於何處至經幾時破者. 此下第三具緣成

破僧. 一問誰能破. 二問於何處. 三問能破

於誰. 四問破7在何時. 五問經幾時破

頌曰至名破不經宿者. 苾芻見淨行破答初

問異處答第二問. 愚夫答第三問. 忍異師

道時名破答第四問. 不經宿答第五問

論曰至言無威故者. 釋苾芻見淨行破. 大

僧8破與佛敵對. 自號佛故非在家等. 以彼

依身無威德故. 唯見行者以惡意樂極堅深

故. 非愛行人. 於染淨品俱躁動故. 住淨

行人非犯戒者. 以犯戒者言無威故. 以此

故知. 先破僧後斷善根. 要具尸羅言威肅

故. 若斷善根便捨戒故. 故婆沙一百一十六

云. 問何等種類補特伽羅破法輪僧. 答補特

伽羅有二種. 一者愛行. 二者見行. 諸見行

者破法輪僧. 非愛行者. 以見行者所有意

樂堅固猛利. 於雜染淸淨品所作決定無

有退轉. 諸愛行者無如是事. 故不能破

又唯男子破法輪僧. 非諸女人. 亦非扇□

經數: 一八二一

經名: 俱舍論記卷第十八

頁數: 二七八

上	欄

半擇迦等. 所以者何. 破法1輪時法爾自安

立爲大師而諸女人非增上器. 於大師

非分. 故不能破. 然能廣作2破僧方便. 猶

如3粗喜苾芻尼等諸扇□半擇迦無形

二形皆是愛行. 諸愛行者所有意樂. 不堅不

猛. 於染淨品皆不決定. 是故彼類不能破

僧要異處破至對必無能者. 釋異處.

異處謂□□尸利沙山. 此云象頭山. 山頂如

象頭故以名4焉. 5去鷲峰山北可三四里.

同一界內. 天授住彼而破僧故非對大師.

舊云伽耶山者訛也. 以□□之與伽耶音

相近故. 故謬傳爾. 然西方別有伽耶山. 去

鷲峰山一百五十餘里. 非同一界. 非破僧

處唯破異生至說愚夫言者. 釋愚夫. 前

說未得聖名愚夫後說未得忍名愚夫. 爲

含此二義說愚夫言要所破僧至在

如是時者. 釋忍異師道時名破. 顯破僧時

言有餘聖道者. 要所破僧忍彼6異師提婆

達多異佛世尊. 又忍提婆達多異佛所說八

支聖道有餘聖道提婆達多作如是言.

我是大師. 非沙門喬答摩. 五法是道. 非喬

答摩所說八支聖道. 所破僧忍異師異道.

應說僧破在如是時. 故婆沙一百一十六

云. 齊何當言法輪僧破. 答施設論說. 提婆

達多自爲第五皆共受籌. 齊此當言法輪

僧壞. 復有說者作表白已. 復有說者離所

聞處. 復有說者離所見處. 復有說者離見聞

處. 如是說者若由意樂誓受餘師. 謂彼愚

癡諸苾芻衆. 由定意樂發如是心作如是

中	欄

語. 提婆達多是我大師. 非佛世尊. 齊此當

言法輪僧壞言五法者. 正理云. 言邪道

者. 提婆達多妄說五事爲出離道. 一者不

應受用乳等. 二者斷肉. 三者斷鹽. 四者應

被不截衣服. 五者應居聚落邊寺(解云乳等等取酪)

(生蘇熟蘇. 醍□. 此五名著味. 餘文可知)又婆沙一百一十六7云. 云

何五法. 一者盡壽著糞掃衣. 二者盡壽常乞

食. 三者盡壽唯一坐食. 四者盡壽常居□露.

五者盡壽不食一切魚肉血味鹽蘇乳等.

(婆沙五法. 與正理不同)此夜必和至壞僧和合故者. 釋

不經宿. 眞諦師云. 日將暮時破僧. 至夜三

更還復和合. 故言此夜必和不經宿住

如是名曰破法輪僧. 能障聖道輪壞僧和

合故. 聖道不轉名破法輪. 壞僧和合名爲

破僧. 故正理云. 衆若忍許彼所說時名破

法輪. 亦名破僧

何洲人幾至何洲人幾者. 此下第四明破二

僧別. 問處及人. 一問法輪. 二問□磨

頌曰至通三洲八等者. 前兩句答初問. 後兩

句答後問論曰至過此8無限者. 釋上

兩句. 明破法輪. 如文可知. 又婆沙云. 問破

僧時佛在衆9中不. 答佛時住彼界內而不

在衆. 云何知耶. 曾聞. 提婆達多欲破僧

時. 佛以慈愍故呵暇之言. 提婆達多汝勿

破僧. 勿起極重惡不善. 勿趣非愛大苦

果處. 佛雖如是慇懃呵暇. 而彼都無止息之

心. 爾時世尊起正10智見審觀前際. 而我昔

時破他眷屬. 卽自觀見. 昔我無量無數劫前

曾破壞他仙人眷屬. 彼業異熟今現在前. 觀

下	欄

見是已知此僧衆定當破壞. 便入靜室默

然宴坐. 提婆達多便破壞僧. 故知世尊在於

界內而不在衆唯破□磨至故亦言等

者. 釋下兩句通三洲者. 有聖敎故. 及有

出家弟子衆故. 餘文可知正理論云. 於何

時分容有破僧破□磨僧從結界後□

今亦有至法未滅破法輪僧. 除六時分

又婆沙一百一十六云. 問破□磨僧. 破法

輪僧. 有何差別. 答破□磨者. 謂一界內有

二部僧. 各各別住作布灑他□磨說戒. 破法

輪者. 謂立異師異道. 如提婆達多言我是

大師. 非沙門喬答摩. 五法是道. 非喬答摩

所說八支聖道

於何時分至無破法輪僧者. 此卽第五無破

法輪時論曰至無破法輪者□謂瘡

□. 邪戒邪見名爲二□邪戒謂說五法

是道邪見謂撥佛八正非道. 餘文可知

又婆沙一百一十六云. 非初後者. 由此

二時諸苾芻衆. 於聖敎中和合一味不可

破壞非於二□未出時者. 謂聖敎中未

生戒見二種□時非未和合共結界時

者. 要一界內有二部僧. 別住異忍方名破

僧故. 非未建立第一雙者. 謂未建立第

一雙時. 定無能破法輪僧者. 諸佛法爾皆

有第一雙賢聖弟子. 若有破壞法輪僧已.

不經日夜. 此第一雙還令和合. 非於大師

涅槃後者. 若於大師般涅槃後. 作如是言

我是大師非如來者. 咸共責言. 大師在世

汝何不言我是大師. 今涅槃後乃作是語.

經數: 一八二一

經名: 俱舍論記卷第十八

頁數: 二七九

上	欄

是故決定於此六時法輪不壞1於所餘時

法輪可壞非破法輪至有此事故者. 顯

破法輪由過去業. 曾破壞他仙人眷屬. 如

前已說又正理云. 於此賢劫迦葉波佛時.

釋迦牟尼曾破他衆故. 婆沙正理各引一

事. 所以不同

且止傍論至害後無學無者. 此卽第三明成

逆緣論曰至非餘者. 釋第一句. 此卽

問也由棄恩田壞德田故者. 總答

謂害父母是棄恩田者別釋恩田如何

有恩者徵身生本故者. 答如何棄

彼者. 問謂捨彼恩者. 答德田謂餘

至故成逆罪者. 別釋德田. 德田謂餘阿羅漢

僧. 及如來. 具諸勝功德. 及能生他勝功德

故. 壞彼勝德所依止身故成逆罪又正理

云. 若有父母子初生時. 爲殺棄於豺狼路

等. 或於胎內方便欲殺. 由定業力子不命

終. 彼有何恩棄之成逆. 彼定由有不言等

畏. 於子事急2□起欲殺心. 然棄等時必懷

悲愍. 數數緣子愛戀纏心. 若棄此恩下逆

罪觸. 爲顯逆罪有下中上故. 說棄恩皆

成逆罪. 或由母等田器法然. 設彼無恩但

害其命. 必應無間生地獄中. 諸聰慧人咸

作是說. 世尊於法了達根源作如是言但

應深信父母形轉殺成逆耶者. 釋第二

句. 此卽問也逆罪亦成至謂父轉形者.

答. 逆罪亦成. 所依止身前後一故. 由如是

義故毘婆娑有是問言. 頗有令男離命根

非父非阿羅漢. 而爲無問罪觸不. 答曰有.

中	欄

謂母轉形爲男. 問頗有令女離命根. 非母

非阿羅漢. 而爲無間罪觸不. 答曰有. 謂父

轉形爲女設有女人至成害母逆者. 釋

第三句. 此卽問因彼血者至能長成故

者. 答. 因彼血□以成身者. 此是生母殺成

逆罪身生本故. 第二女人但是養母. 諸有所

作應往來等事應諮後母. 以彼後母能飮

能養能長成故. 故正理云. 因彼血生者. 識

託方增故. 第二女人但如養母. 雖諸所作

皆應諮決. 而害但成無間同類若於父

母至謂餘而殺者. 此下釋誤等無. 此正明誤

殺無逆. 如文可知. 故婆沙云. 由二因緣

得無間罪. 一起加行. 二果究竟. 雖起加行

果不究竟. 彼不得無間罪. 雖果究竟不

起加行. 亦不得無間罪若一加行至

極微成故者. 此卽等中以收3前師意說. 從

强表一. 若二俱强. 如一加行害父害母表

及無表各二□生. 若二俱劣. 如害非親. 亦

有二表二無表生後師意說皆有二表二

無表生. 表微各異. 由有表業能斷他命. 表

業若無他命寧斷. 故婆沙云尊者妙音說曰.

諸有表業極微所成. 害母及餘極微各異.

故有表4罪於二人邊得. 又衆事分受五

戒時有五表5五無表一時俱得. 故知表無

表業有多□起若害阿羅漢至亦成逆

罪者. 釋或有. 可知若有害父至以依止

一故者. 此亦等字以收可知若爾喩說

至殺阿羅漢者. 引經爲難. 若爾譬喩經說

當云何通. 佛告始欠持. 汝已造二逆所謂

下	欄

害父殺阿羅漢. 昔佛在世南印度國有一國

王. 以國委付太子始欠持. 往室羅筏歸佛

出家得阿羅漢果. 太子無道專行非法暴

亂百姓. 有舊老臣至父王所具陳上事. 請

王還國示誨太子. 父王許諾請遂還本國.

太子□臣恐被誅戮. □太子言. 父王欲來

奪太子位6請遣一使在路而殺. 太子納此

□言遂遣使殺. 父王知業因緣應7合子殺.

甘心受死. 佛知斯事遣弟子8去告彼太

子始欠持言. 汝已造二逆. 所謂害父殺阿

羅漢始欠持此云頂□彼顯一逆至

訶責彼罪者. 答. 通彼經言. 彼經顯一逆由

父及羅漢二緣所成言造二逆或以恩

田德田二門訶責始欠持罪問前三俱轉

中言如屬他生. 俱時瞋殺盜. 彼亦依止一

故. 有三業道俱時而轉. 殺父羅漢依止9亦

一. 何妨得二逆解云瞋殺盜業殊故別結

業道. 斷命是其一故不結二逆若於佛

所至無間罪耶者. 釋第五句及第六句. 下無

字通兩處故. 此卽問也要以殺心至無

間10則無者. 答. 要以殺心出佛身血方成逆

罪. 打心出血. 以罪輕故無間則無若

殺加行時至有逆罪耶者. 釋第六句. 此卽問

也無於無學身無殺加行故者. 答可知

若造無間至定相違故者. 此卽第四明

加行定. 無間加行若必定成. 中間決無離染

得果. 以彼業强次生必受. 此離染道及得

果道. 不能令彼業道不起. 故決定無離染

得果應知無間加行有二. 一可轉. 二不可

經數: 一八二一

經名: 俱舍論記卷第十八

頁數: 二八○

上	欄

轉. 此中據不可轉者爲問. 故顯宗論二十

三云. 然我所宗無間加行總說有二. 一近.

二遠. 近不可轉. 遠1有轉義(解云諸論2言可轉據遠說. 諸論*言不)

(可轉據近說. 廣如正理. 娑沙論3說)除無間業. 若造餘惡業道加

行中間. 若聖道生業道不起. 轉至聖位所

依止身. 與彼惡業道定相違故. 以彼業道

劣聖道力强. 能令此業不得現起. 故得入

聖. 離染道劣不能令彼惡業不起又解

不言離染略而不論

於諸惡行至世善中大果者. 此卽第五明罪

重大果. 上兩句明罪重. 下兩句明大果

論曰至恩等少故者. 釋上兩句. 天授雖

了八正是法. 五是非法. 爲欲破僧. 起虛

□語. 顚倒顯示五法是法. 八正非法. 此無

間中爲最大罪. 由此傷毁佛法身故. 障世

生天道及涅槃道. 謂僧未合. 一切世間應

入聖. 應得果應離染應漏盡. 皆悉被遮.

修習諸定溫誦經典聞思等業. 皆悉止息

法輪不轉. 皆身心亂故招無間一劫異熟

由此破僧五無間中罪最爲重. 餘四無間罪

如其次第. 第五出佛身血. 第三殺阿羅漢. 第

一殺母. 此三如次後後漸輕. 第二殺父最輕.

恩等少故. 等謂等取德. 恩德二田中德田

勝恩田. 以彼德田能拔有情生死苦故. 故

於德田罪重恩田就德田三中. 破僧最

重. 害法身故. 諸佛所師所謂法也. 次出佛

身血罪重. 以佛功德勝阿羅漢故. 又是師

故. 次害阿羅漢輕故. 於德田中以後德少

故所以罪輕. 前德多故罪重. 就恩田二種中.

中	欄

父恩少母. 母懷長養慈恩多故. 4母重父輕

若爾何故至邪見最大者. 難. 若虛□語

業爲最重罪. 何故身語意三罰業中. 佛說

意罰爲最大罪. 罰謂治罰造惡業者. 罰入地

獄故業名罰. 又經說罪中邪見最大

據五無間至如次說重者. 答. 諸法門中各一

爲重. 若據五無間業中說破僧重. 若約三

罰業中說意罰罪大. 就五僻見中說邪見

重. 或依大果義說破僧罪重. 於無間獄

一劫受故. 依害多有情義說意業罪重. 如

仙意憤害多有情故. 依斷善根義說邪見

罪重. 故言如次說重感第一有至說世

善言者. 釋下兩句. 有頂善思感最大果. 約

異熟果故說此言. 若五果中據離繫果*則

金剛喩定相應思能得大果. 5故諸結永斷

爲此思果故. 雖諸無漏無間道思皆得離

繫. 非如此故. 爲簡此無漏思故說世善

言

爲唯無間罪定生地獄者. 此下第六明無間

同類. 此卽問諸無間同類至非無間生

者. 答. 諸無間業同類亦定生地獄. 有餘師說

無間同類雖定生地獄. 非要無間卽生地

獄. 以通順後及不定故. 故正5理云. 諸無

間同類亦定生彼. 非定無間生. 非無間業

故同類者何者. 問頌曰至是五逆

同類7者言同類者是相似義謂有於母

阿羅漢尼. 或於母及阿羅漢尼行極汚染.

謂非梵行. 是名殺母同類業體. 同於母所

作罪業故名同類業或有殺害百大劫

下	欄

中住定菩薩. 是名害父同類業體. 菩薩恩深

猶如父故. 於彼造業名同類業或殺學

聖者. 是殺阿羅漢同類業體. 以學無學同

聖福田故. 於彼造業名同類業僧和合

緣. 謂資具等. 若有侵奪僧和合緣令僧離

散. 是名破僧同類業體. 和合恣緣與僧義

等. 於彼作業名同類業或有破壞佛□

8睹波. 是名出佛身血同類業體. 衆人恭敬

此□9都波與佛相似. 於彼造業名同類業

如是名爲五逆同類

有異熟業至二喩如前者. 10卽比大文第五明

三時障. 於不定業中亦應除少分. 以半爲

障半不障故所以不說. 故正理四十三11云.

然於此中除順現受. 及順不定受異熟不定

業. 井異熟定中非異處熟者. 以此准知. 順

生受業順後受業及順不定受業中異熟定

異處熟者皆能爲障餘文可知

如上所言至說名爲定者. 此下大文第六明

菩薩相. 就中. 一明住定位. 二明修相業. 三

明供養佛. 四明六度圓. 此卽第一明住定

位如上所言住定菩薩爲從何位得住

定名. 此問菩薩位又問彼復於何說名

爲定. 此問定名. 頌曰至具男念堅12固者. 上

兩句答初問. 下兩句答後問此中言定.

謂彼決定生善趣等名之爲定. 非是得定.

菩薩住此名爲住定論曰至及貴家等

者. 略釋頌本. 如文可知三十二相. 如婆

沙一百七十七具釋生善趣者至常無

退屈者. 此卽別釋下半頌. 一釋善趣. 二釋